****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/22-01/3**

**URBROJ: 2198-31-02-22-2**

**U Gračacu, 29. ožujka 2022. g.**

**ZAPISNIK**

8. sjednice Općinskog vijeća Općine Gračac održane 29. ožujka 2022. g. u 17 sati u općinskoj vijećnici.

NAZOČNI VIJEĆNICI: Rajko Obradović, Milorad Stanisavljević, Jovica Ilić, Boban Brkić, Tadija Šišić, Dajana Šušnja Jasenko, Ružica Tulumović, Zlatko Burić, Viktor Kupčak, Ankica Rosandić (do 14. točke), Slavica Miličić.

NENAZOČNI: Rade Dubajić, Luka Radusin.

Nazočno je 11 od 13 vijećnika- većina, stoga postoji kvorum za pravovaljano održavanje sjednice i donošenje odluka.

OSTALI NAZOČNI: općinski načelnik Robert Juko, zamjenik općinskog načelnika iz reda pripadnika srpske nacionalne manjine Nebojša Rađenović (do 7. točke dnevnog reda), pročelnica Jedinstvenog upravnog odjela Općine Gračac Bojana Fumić, službenice Svjetlana Valjin, Anka Šulentić i Nataša Tunjić; direktor trgovačkih društava Gračac čistoća i Gračac vodovod i odvodnja, Marko Gale, Mario Brainović kao predstavnik Zaklade Mohanji.

Predsjednica predlaže da prije svega vijećnici pogledaju i poslušaju prezentaciju projekta Zaklada Mohanji koji se planira na području Općine Gračac. Projekt prezentira Mario Braninović: pozdravlja nazočne, napominje da i sam voli Liku i ovaj kraj. Ističe da, gdje god je Fondacija napravila centar dolaze ljudi iz cijelog svijeta. U fokusu su zdravlje, revitalizacija, regeneracija, dolaze imućniji ljudi rade mentalne i emocionalne procese. Ideja je da uspjeh leži u sreći, centru je cilj da se ljudi sklone od ometanja, gdje se moguće odvojiti, nema granica. Centar bi bio građen u skladu s prirodom, ekološki orijentiran, hrana veganska, ušli bi u projekt na način da traje dugo. Fondacija pod sobom ima puno dobrotvornih udruga, preko pola milijuna ljudi je nahranjeno, kada je bio potres u Petrinji vršila se podjela hrane, djeca s tog područja su odvedena na more. Radionice i programi održavaju se kroz sva godišnja doba. Sagradili bi se smještajni kapaciteti za par stotina ljudi, a svi lokalni smještajni kapaciteti bili bi popunjeni, kupovale bi se nekretnine. U restoranu svatko bude nahranjen, bez obzira može li platiti. Postojao bi i luksuzni, VIP smještaj, ali i udoban smještaj za sve bez obzira na plaćanje. Prakticirali bi se razni modaliteti iscjeljenja, festivali, dvorane za događanja. Alkohola tu nema, cijela ideja je transformacija, sve bude rasprodano vrlo brzo. Voljeli bi da glavni prostor za Europu bude Hrvatska. Smještajni kapaciteti bi bili dio prirode, ali trajni, hrana samo biljnog porijekla. Centre imaju svugdje po svijetu, ali volio bi da ovdje bude europski centar. Cijela ideja fondacije je stvaranje vrijednosti u društvu. Utrošili bi direktno 3-5 milijuna kuna za samu izgradnju, ali tu je i lokalno zapošljavanje, dosta ljudi bi trebalo zaposliti, očekuje se i velika potražnja za nekretninama, jačanje lokalne ekonomije. Htjeli bi kupiti komad zemlje od Općine, postojala je jedna varijanta privatnog zemljišta, ali izgleda da je drugi kupac to kupio, trebalo se prenamijeniti. Ističe da su otvoreni da kupe općinsku zemlju oko 10 hektara u komadu i voda mora biti, radili bi na način da infrastrukturno ne treba puno, treba struja, a ostalo sve što samoodrživo, npr. solarne ploče, cilj je dodavanje vrijednosti svijetu. Predsjednica zahvaljuje. Ima li pitanja? Mario Brainović- volio bi raditi ovdje, lokalne zajednice se tuku da dobiju ovakve projekte. Predsjednica- znaju li općinski djelatnici ima li takve zemlje? Predlaže načelniku da odredi tko će od djelatnika Općine dalje komunicirati s gospodinom Mariom Brainovićem vezano za zemljište i investiciju koju bi voljeli provesti na području Općine Gračac. Svjetlana Valjin- Općina tako veliko nema, pogotovo uz rijeke, uz rijeke trebaju posebne dozvole, to je nešto na čemu biste trebali poraditi i ispitati, ne možete samo tražiti 100 tisuća kvadrata. Tu je prostorno planiranje, uvjeti Hrvatskih voda, sanitarne zona. Mario Brainović- mi znamo da to nije lako, možda da se poljoprivredno prenamijeni. Tadija Šišić- imaju turističke zone predviđene prostornim planom, postoje dvije turističke zone, nisu prepreka za takvo što, možemo odmah pogledati. Mario Brainović- mi ništa ne uvjetujemo. Anka Šulentić- gospodin koji radi Vam radi na prostornom planiranju tražio je da lociramo u kojoj se zoni nalazi što Vas je zanimalo, ja sam mu dostavila. Bojana Fumić- jedno je zona po Prostornom planu, a drugo vlasništvo. Tadija Šišić- graditi se može ili u građevinskoj zoni ili u turističkoj uz urbanistički plan uređenja. Anka Šulentić- pošaljite što Vas još zanima, ja ću poslati koje su turističke zone. Mario Brainović- razlika npr. Španjolske, Portugala i Hrvatske, u Španjolskoj šalju avione za ovakve investitore, daju zlatne vize. Anka Šulentić- pošaljite mail, vidjet ćemo status, nije problem, niti ured g. Šišića za prostorno niti mi nećemo odbiti pomoći. Mario Brainović se zahvaljuje vijećnicima i odlazi.

Predsjednica otvara aktualni satu u 17,30.

Tadija Šišić- da ne bude nesporazuma da mi nećemo, što je rekla i kolegica Anka, ali mora se poštovati procedura, postoje zone, zemljište u vlasništvu je privatno, državno ili općinsko. Ako postoji volja možemo kroz izmjene plana omogućiti projekte. Svjetlana Valjin- nema općinsko toliko i takvo. Rajko Obradović- ako nađu izvan zone, ima privatno. Jovica Ilić- ako zona postoji i otkupe oni će to raditi. Bojana Fumić- službenici neće posredovati ukoliko je u pitanju otkup privatnog zemljišta, a do danas nije niti spominjano da zapravo neće lokaciju u Deringaju o kojoj je do sada bila riječ cijelo vrijeme i da zapravo žele isključivo općinsko. Predsjednica- službenici ipak imaju više informacija.

Jovica Ilić- na ovaj moj odgovor za potvrde za poljoprivredno zemljište, koji su kriteriji bili za tih 5, zašto je Vigens dobio, zašto drugih 50 nisu dobili, zašto ostali nisu dobili Obradović, Miroslav Vojnović? Anka Šulentić: nisam sigurna da li sam Vam dala ono na što ste mislili, ukupno je izdano 11 potvrda, 2 potvrde su dobila po dva OPG-a, Vigens je jedan zahtjev povukao, a onda dobio drugu; OPG Đordić dobio jednu i onda dopunio. Eko Zrmanja je dobila potvrdu, ali onda nije mogao dobiti jer je šumsko. Knežević je dobio, ali je ugovor raskinut zbog neplaćanja. OPG Đuka nasljednica ima ugovor, s njima je produljen ugovor najduže dvije godine odnosno do natječaja. Tu je i MDMS. Ivica Ćubelić je dobio, nema ugovor. Vigens ne koristi, pod istragom je. OPG Dukić Milenko ima ugovor, plaća i nema duga. Eko Zrmanja- bila je potvrda, ali je šumsko. Slobodan Vučković nije dobio ugovor, ali je sklopio izvansudsku nagodbu. Josip Maričić dobio je potvrdu, ali je šumsko i veći dio općina Lovinac. Što se tiče ugovora Milenka Dukića, njemu je agencija dodijelila odlukom kao stočaru. Jovica Ilić: na osnovu čega je Vigens, a Miroslav Vojnović ne? Anka Šulentić: potvrde su sve izdane na temelju njihovih izjava koje su dostavili pod kaznenom i materijalnom odgovornošću. Vojnović ima izvansudsku nagodbu, određeni broj ih je podnio zahtjev direktno u Ministarstvo poljoprivrede. Jovica Ilić- ovdje kod Vas je odbijen. Anka Šulentić- mi smo prestali izdavati potvrde zbog nepravilnosti. Jovica Ilić- zašto je Vigens dobio? Anka Šulentić- svi su dali izjave da su u posjedu, ne samo oni nego svi ovi koji su navedeni, nije to u jednoj ogradi. Htjela sam Vam reći i tko ima izvansudsku nagodbu. Aktualni sat završen je u 17, 45.

Predsjednica predlaže usvajanje dnevnog reda kao u pozivu za sjednicu:

DNEVNI RED:

1. Predstavljanje projekta međunarodne zaklade Mohanji (predstavnik u RH: New Earth Technologies d.o.o. Zagreb)
2. Prijedlog I. Izmjene i dopune Proračuna Općine Gračac za 2022. godinu
3. Prijedlog Odluke o izmjeni i dopuni Odluke o izvršavanju Proračuna Općine Gračac za 2022. godinu
4. Prijedlog Izmjene i dopune Programa građenja komunalne infrastrukture na području Općine Gračac za 2022. godinu
5. Prijedlog Izmjene i dopune Programa održavanja komunalne infrastrukture na području Općine Gračac za 2022. godinu
6. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2022. godinu
7. Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu
8. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2022. g.
9. Prijedlog Zaključka o usvajanju Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. godini
10. Prijedlog Zaključka o usvajanju Izvješća o realizaciji Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. godinu
11. Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2021. godinu
12. Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2021. godinu
13. Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom na području Općine Gračac za 2021. godinu
14. Prijedlog Odluke o darovanju nekretnina
15. Prijedlog Odluke o načinu pružanja javne usluge sakupljanja komunalnog otpada na području Općine Gračac

Prijedloga za izmjene i dopune niti primjedbi nema. Dnevni red usvojen je s 11 ZA, nitko protiv, nitko uzdržan (od ukupno 11 nazočnih vijećnika)- jednoglasno te glasi:

DNEVNI RED:

1. Predstavljanje projekta međunarodne zaklade Mohanji (predstavnik u RH: New Earth Technologies d.o.o. Zagreb)
2. Prijedlog I. Izmjene i dopune Proračuna Općine Gračac za 2022. godinu
3. Prijedlog Odluke o izmjeni i dopuni Odluke o izvršavanju Proračuna Općine Gračac za 2022. godinu
4. Prijedlog Izmjene i dopune Programa građenja komunalne infrastrukture na području Općine Gračac za 2022. godinu
5. Prijedlog Izmjene i dopune Programa održavanja komunalne infrastrukture na području Općine Gračac za 2022. godinu
6. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2022. godinu
7. Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu
8. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2022. g.
9. Prijedlog Zaključka o usvajanju Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. godini
10. Prijedlog Zaključka o usvajanju Izvješća o realizaciji Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. godinu
11. Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2021. godinu
12. Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2021. godinu
13. Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom na području Općine Gračac za 2021. godinu
14. Prijedlog Odluke o darovanju nekretnina
15. Prijedlog Odluke o načinu pružanja javne usluge sakupljanja komunalnog otpada na području Općine Gračac

Prije prelaska na rad po dnevnom redu predsjednica poziva vijećnike da se izjasne o eventualnim primjedbama na zapisnik s prethodne, 7. sjednice. Primjedbi nema, zapisnik se smatra jednoglasno usvojenim.

**DNEVNI RED:**

**Ad/1** Predstavljanje projekta međunarodne zaklade Mohanji (predstavnik u RH: New Earth Technologies d.o.o. Zagreb). Predsjednica navode da je samo predstavljanje već izvršeno na početku sjednice, poziva vijećnike ukoliko još žele raspravljati o to temi. Nitko se nije javio za riječ.

**Ad/2** Prijedlog I. Izmjene i dopune Proračuna Općine Gračac za 2022. godinu.

Nataša Tunjić obrazlaže kao izvjestitelj predlagatelja, općinskog načelnika: u materijalima je dostavljeno pisano obrazloženje, ukupni prihodi i primici se smanjuju za 4,66% u odnosu na plan. Najviše smanjenje je kod kapitalne potpore iz državnog proračuna za most Kusac te smanjenje fiskalnih izravnanja, morali smo uskladiti s odlukom. Povećanje je na prihodima od nefinacijske imovine, prihodi od prodaje materijalne imovine. Što se tiče rashoda, materijalni rashodi se za 800 tisuća povećavanju, povećavaju se subvencije, smanjuju se kapitalne. U posebnom dijelu rashodi su smanjeni na JUO na usluge, dodatna ulaganja na objektima, kapitalne vodovodu, rekonstrukciji mosta Kusac. Energija se puno povećavala za javnu rasvjetu i za vodocrpilišta. Predsjednica otvara raspravu. Rajko Obradović: povećanje energije poskupljenje na 100031- s 300 na 900. Svjetlana Valjin: započeli smo postupak javne nabave prošle godine, no okončao je poništenjem postupka jer je jedina ponuda HEP-a bila previsoka, ostali u ovakvim uvjetima nemaju što ni ponuditi, ponuda je bila za 100% veća od prošlih godina, poslovni su osobito poskupjeli, mi smo do sada sa mrežarinom koja je 40% cijene imali 780 tisuća kuna godišnje, ove godine smo samo za električnu enegiju dobili 1.250.000 kuna plus mrežarina, U ovim uvjetima aktualizirala se priča za razdvajanje vodovoda, sve pumpe su crveni tarifni model, a ide se i u razdvajanje u aglomeraciju, neka se ta struja razdvoji, nama ostaje najviše javna rasvjeta. Ukupni troškovi isporučenog kubika vode moraju pokriti troškove, no ovo nije bilo u redu, ali smo htjeli da cijena kubika bude što manja, naš proračun ne može kompletnu cijenu podnijeti. Tu smo otprilike na pola. Situacija na burzi je takva da cijene rastu iz dana u dan pitanje je kako će i iduća nabava proći. Svi energenti su poskupjeli, tako i plin. Vjerojatno će se opet javiti samo HEP, ovi ostali ne uspijevaju kupiti struju. Milorad Stanisavljević- kapitalni projekt, zašto je smanjena javna rasvjeta u naseljima, s 310 na 130. Svjetlana Valjin- modernizacija, to su okolna naselja, smanjeno je. Lakše je izvesti radove tako. Radi se o proširenjima i dodatnim kablovima, inače bi morali raditi projekt, ovako bismo ih možda mogli na postojeće. Milorad Stanisavljević- zašto se vodovodu diže 3 puta? Svjetlana Valjin- to je vodovodu crveni tarifni model, skuplji. Ići ćemo na okvirni sporazum da možemo dobiti popust, do sada smo išli na godinu. Kako više nije bilo tema za raspravu pristupa se glasovanju o prijedlogu. Vijećnici s 8 ZA, nitko PROTIV, 3 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**I. Izmjene i dopune Proračuna Općine Gračac za 2022. godinu**

koje se prilažu i sastavni su dio ovog zapisnika.

**Ad/3** Prijedlog Odluke o izmjeni i dopuni Odluke o izvršavanju Proračuna Općine Gračac za 2022. godinu. Nataša Tunjić- usko vezan uz reblans, samo se u odluci o izvršavanju usklađuje novi iznos sukladno rebalansu. Prijava za raspravu nema. Vijećnici sa 7 ZA, nitko PROTIV, 4 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Odluku o izmjeni i dopuni**

 **Odluke o izvršavanju Proračuna Općine Gračac za 2022. godinu**

koja se prilaže i sastavni je dio ovog zapisnika.

**Ad/4** Prijedlog Izmjene i dopune Programa građenja komunalne infrastrukture na području Općine Gračac za 2022. godinu. Svjetlana Valjin: slijedom rebalansa, još ćemo ovaj puta raditi program gradnje građevina za gospodarenje komunalnim otpadom, do sad je bilo isto, sad su izvještaji posebno. Prijava za raspravu nema. Vijećnici s 8 ZA, nitko PROTIV, 3 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Izmjene i dopune Programa**

 **građenja komunalne infrastrukture na području Općine Gračac za 2022. godinu**

koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa održavanja komunalne infrastrukture na području Općine Gračac za 2022. godinu. Svjetlana Valjin- mijenjala se javna rasvjeta zbog energije, tu je i razdvajanje. Prijava za raspravu nema. Vijećnici sa 7 ZA, nitko PROTIV, 4 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Izmjene i dopune Programa**

 **održavanja komunalne infrastrukture na području Općine Gračac za 2022. godinu**

koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2022. godinu. Svjetlana Valjin: mijenjali smo da bude točno namjena po zakonu, npr. za izmjene prostornog plana. Prijava za raspravu nema. Vijećnici sa 7 ZA, nitko PROTIV, 4 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Izmjene i dopune Programa**

**utroška sredstava naknade za zadržavanje nezakonito izgrađene zgrade**

**u prostoru za 2022. godinu**

koje se prilažu i sastavni su dio ovog zapisnika.

**Ad/7** Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu. Svjetlana Valjin: pokušat ćemo za nagodinu smanjiti naziv odluke. Tu ćemo morati imati više programa, da prate te prihode. Sanacija poljskih puteva ima puno prostora, često su to i nerazvrstane ceste u ruralnim područjima, sanacija divljih odlagališta na poljoprivrednom zemljištu, ja sam danas s Gradine maknula plastične stolice; Ljubović i još neke lokacije se ponavljaju. Rajko Obradović- zar ne bilo jeftinije uložiti u nadzorne kamere? Svjetlana Valjin- već smo pričali, problem je i noću. Također, oni će i pored ostaviti, izvan dometa. Trebamo objasniti ljudima pored sebe. Također, i ostavljeni psi ugrožavaju, tu je i projekt poučnog puta Zrmanja čiji dio ide pored vodotoka Zrmanje, to je javno vodno dobro, tu možemo ulagati. Nebojša Rađenović odlazi sa sjednice. Prijava za raspravu nema. Vijećnici s 8 ZA, nitko PROTIV, 2 UZDRŽANIH- većinom glasova (od ukupno 10 nazočnih vijećnika, Rajko Obradović pri glasovanju pod ovom točkom nije u vijećnici) usvajaju prijedlog te donose

**Izmjene i dopune Programa**

**utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu**

koje se prilažu i sastavni su dio ovog zapisnika.

**Ad/8** Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2022. g. Svjetlana Valjin: tu je planirana javna rasvjeta u naselju Gračac. Prijava za raspravu nema. Vijećnici sa 7 ZA, nitko PROTIV, 3 UZDRŽANIH- većinom glasova (od ukupno 10 nazočnih vijećnika, Rajko Obradović pri glasovanju pod ovom točkom nije u vijećnici) usvajaju prijedlog te donose

**Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2022. g.**

koje se prilažu i sastavni su dio ovog zapisnika.

**Ad/9** Prijedlog Zaključka o usvajanju Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. godini. Svjetlana Valjin: na kraju godine došlo je do nekih uplata, puno ugovora su sklopili, to je prihod, već smo imali neku razliku prihoda od 2020. tako da za neka sredstva nije bila realizacija. Projekt Labusi, nije još bilo računa i prenosimo ih u ovu godinu. Rasprava: Jovica Ilić- javna rasvjeta na Velikoj Popini, ima tamo 17 kuća koji nemaju električnu energiju, može li načelnik vidjeti s HEP-om zašto se to ne priključuje, a ići će javna rasvjeta. Zlatko Burić- donačelnik je upoznat . Načelnik- mogu ih kontaktirati. Vijećnici sa 7 ZA, nitko PROTIV, 3 UZDRŽANIH- većinom glasova (od ukupno 10 nazočnih vijećnika, Tadija Šišić pri glasovanju pod ovom točkom nije u vijećnici) usvajaju prijedlog te donose

**Zaključak o usvajanju**

 **Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. godini**

koji se prilaže i sastavni je dio ovog zapisnika.

**Ad/10** Prijedlog Zaključka o usvajanju Izvješća o realizaciji Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. godinu. Svjetlana Valjin: dio sredstava dobiven na kraju godine nije utrošen jednim dijelom, ove godine će se. Boban Brkić- zašto bi sve u poljske puteve? Svjetlana Valjin- to je zakonski namjena, nema puno izbora. Boban Brkić- hajmo obići Lovinac i neke okolo, svaka kuća ima rasvjetu. Rajko Obradović- u redu je i rasvjeta, ali 80% puteva nije za male aute. Načelnik- imamo 38 naselja i puno zaselaka. Materijal se ne smije uzimati, išao sam i nekidan gledati most Kusac, to je jako skupo, ima puno mostova. Jovica Ilić- vidite naš sjeverozapad, materijal kod Zagija, s 10 kamiona mogu se putevi 2 godine riješiti, ima kod mene 20 godina da nije, imate Čistoću, neka ophodar obiđe. Načelnik- niste nikada poslali zahtjev. Jovica Ilić- neka se obiđe. Načelnik- treba 30 milijuna kuna da se opremi. Tadija Šišić- jesu li ti putevi bili i prije, jesu li bili asfaltirani? Jovica Ilić- neki jesu, neki nisu, ovi koji jesu stoje s rupama. Tadija Šišić: i Vi ste maloprije potencirali tko će koliko tisuća hektara dobiti, neka si malo naspe. Načelnik- Javornik 38 godina nitko nije taknuo. Dva tjedna Čistoća i javni radovi su radili i još uvijek je loš. Predsjednica- zašto ne bi imali koje su ceste, i koje će biti? Svjetlana Valjin- ovo je financijsko izvješće, nije opisno. Nataša Tunjić- dobio je vijećnik Obradović dokumentaciju, pet dana smo samo to radili. Predsjednica- imate li Vi Rajko to? Rajko Obradović: da, preuzeo sam. Zaključuje se rasprava. Vijećnici sa 7 ZA, nitko PROTIV, 4 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Zaključak o usvajanju**

**Izvješća o realizaciji Programa utroška sredstava od zakupa, prodaje, prodaje**

**izravnom pogodbom, privremenog korištenja i davanja na korištenje izravnom**

**pogodbom i naknade za promjenu namjene poljoprivrednog zemljišta u**

**vlasništvu Republike Hrvatske za 2021. godinu**

koji se prilaže i sastavni je dio ovog zapisnika.

**Ad/11** Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2021. godinu. Svjetlana Valjin: uprihodovano nešto manje od plana. Nešto malo manje je i realizirano. Prijava za raspravu nema. Vijećnici s 8 ZA, nitko PROTIV, 3 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Zaključak o usvajanju**

**Izvješća o realizaciji Programa utroška sredstava šumskog doprinosa**

 **za 2021. godinu**

koji se prilaže i sastavni je dio ovog zapisnika.

**Ad/12** Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2021. godinu. Svjetlana Valjin: razlika koja nije utrošena prenosi se, ukupna svota će se utrošiti pored onog već planiranog. Prijava za raspravu nema. Vijećnici s 8 ZA, nitko PROTIV, 3 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Zaključak o usvajanju**

**Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2021. godinu**

koji se prilaže i sastavni je dio ovog zapisnika.

**Ad/13** Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom na području Općine Gračac za 2021. godinu

Svjetlana Valjin: prvi puta sada je izdvojeno od izvješća gradnje komunalne infrastrukture. pripremamo se za natječaj iz fondova EU za konačnu sanaciju Stražbenice, naš udio za nabavu spremnika je ovdje, za uklanjanje otpada odbačenog u okoliš izrađen je plan, radovi ove godine. Prijava za raspravu nema. Vijećnici sa 7 ZA, nitko PROTIV, 4 UZDRŽANIH- većinom glasova (od ukupno 11 nazočnih vijećnika) usvajaju prijedlog te donose

**Zaključak o usvajanju**

**Izvješća o realizaciji Programa gradnje građevina za gospodarenje komunalnim otpadom na području Općine Gračac za 2021. godinu**

koji se prilaže i sastavni je dio ovog zapisnika.

**Ad/14** Prijedlog Odluke o darovanju nekretnina. Bojana Fumić dodatno pojašnjava prijedlog uz koji je dostavljeno pisano obrazloženje. Općina ne može darovati zemljišta fizičkim osobama, ali može državi, a država sukladno Zakonu o stambenom zbrinjavanju na potpomognutom području ima mogućnosti darovanja zemljišta i građevinskog materijala obiteljima za izgradnju stambenih objekata. Postoji velik interes mladih obitelji za ovaj oblik zbrinjavanja. Ankica Rosandić odlazi u 18,39. Predsjednica- hoće li biti komisija, tko će odlučivati? Bojana Fumić- obrazloženo je, Općina samo prenosi državi zemljište, a kriteriji za darovanje države građanima su propisani zakonom, postoje liste. Već smo imali takve modele stambenog zbrinjavanja. Rajko Obradović- građani su pravili kuće na rubu placa, nemaju mehanizam otkupiti, da se izdvoji i za njih nešto. Milorad Stanisavljević- ima mjesta gdje je Općina kad je prodavala čovjeku bila cijena 17 eura po kvadratu, može li se dati povoljno? Tadija Šišić- znam dobro, nije na rubu nego i cijele kuće. Rajko Obradović- nisu znali. Svjetlana Valjin: ovo što Vi pitate su uzurpacije, a ovo je stambeno zbrinjavanje. Bojana Fumić: elaborate procjena rade sudski vještaci sukladno zakonima i pravilnicima, na njih daje mišljenje procjeniteljsko povjerenstvo na nivou županije. Neki imaju pravo na neposredan otkup, ali po tržišnoj cijeni. Neki idu u sudske postupke i tako rješavaju. Svjetlana Valjin- moraju utvrditi građevinsku česticu. Vijećnici glasuju o prijedlogu te Vijećnici s 10 ZA, nitko PROTIV, nitko UZDRŽAN- jednoglasno (od ukupno 10 nazočnih vijećnika) usvajaju prijedlog te donose

**Odluku o darovanju nekretnina**

koja se prilaže i sastavni je dio ovog zapisnika.

**Ad/15** Prijedlog Odluke o načinu pružanja javne usluge sakupljanja komunalnog otpada na području Općine Gračac. Svjetlana Valjin: još jednom na dnevnom redu, opet je provedeno javno savjetovanje, nije bilo primjedbi nit prijedloga, nekoliko grešaka ispravljeno u odnosu na prethodni prijedlog. Prijava za raspravu nema, vijećnici glasuju te sa 7 ZA, nitko PROTIV, 3 UZDRŽANIH- većinom glasova (od ukupno 10 nazočnih vijećnika) usvajaju prijedlog te donose

**Odluku o načinu pružanja**

 **javne usluge sakupljanja komunalnog otpada na području Općine Gračac**

koja se prilaže i sastavni je dio ovog zapisnika.

Sjednica se zaključuje u 19,00.

**ZAPISNIČAR: PREDSJEDNICA:**

**Bojana Fumić, mag. iur. Slavica Miličić**